Source: https://www.pieksamaki.fi/asukkaat-ja-ymparisto/asuminen/jatehuolto/
Timestamp: 2020-04-01 07:28:12+00:00
Document Index: 21995466

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Jätehuolto | Pieksämäen kaupunki
Asukkaat ja ympäristö Asuminen Jätehuolto
Kunnille kuuluu vastuu jätehuollon järjestämisestä asumisessa syntyvän ja siihen rinnastettavan julkisen hallinto- ja palvelutoiminnan jätteiden osalta.
Jätehuollon keskeinen tavoite on ehkäistä jätteen syntymistä, vähentää jätteistä aiheutuvia haittoja sekä edistää jätteiden hyötykäyttöä. Jätehuollon tavoitteista ja jätehuollon järjestämisestä säädetään jätelaissa. Lain mukaan kunnille kuuluu vastuu jätehuollon järjestämisestä asumisessa syntyvän ja siihen rinnastettavan julkisen hallinto- ja palvelutoiminnan jätteiden osalta. Kunnan lakisääteiset jätehuollon järjestämistehtävät voidaan jakaa viranomaistehtäviin ja palvelutehtäviin. Näiden lisäksi kuntien ympäristönsuojeluviranomaisille kuuluvat jätehuollon valvontatehtävät.
Pieksämäellä jätehuollon järjestämisen viranomaistehtävistä vastaa Jätekukko Oy:n toimialueen kuntien yhteinen Savo-Pielisen jätelautakunta. Jätelautakunnan tehtävänä on kunnalle jätelainsäädännön nojalla kuuluvien jätehuollon järjestämiseen, suunnitteluun ja seurantaan liittyvät viranomaistehtävät. Jätelautakunta vastaa ja päättää toimialueellaan mm. seuraavista asioista:
– jätehuoltomääräysten hyväksyminen
– jätehuoltomääräysten mukaisten ilmoitusten ja poikkeamishakemusten käsitteleminen
– jätetaksan hyväksyminen ja jätemaksua koskevien hakemusten käsittely
– jätehuollon palvelutasosta päättäminen
– jätehuollon liittymisvelvollisuuden toteutumisen seuraaminen
Savo-Pielisen jätelautakuntaan valitaan 11 jäsentä seutukunnittain. Jätelautakunnan päätökset tehdään joko lautakunnan kokouksissa tai virkamiespäätöksinä.
Lisätietoja jätelautakunnasta ja sen toiminnasta: Savo-Pielisen jätelautakunta, www.jatelautakunta.fi .
Kaupunki on järjestänyt jätehuollon asumisessa syntyvälle ja sitä vastaavalle jätteelle perustamalla yhdessä 16 muun kunnan kanssa kunnallisen jäteyhtiön Jätekukko Oy:n . Jätekukko Oy hoitaa järjestetyn jätteen kuljetukset, ylläpitää jätteen vastaanotto- ja käsittelypaikkoja sekä vastaa jäteneuvonnasta ja -tiedotuksesta. Kaikilla asuin- ja vapaa-ajan kiinteistöillä ja julkisen hallinnon kohteilla on velvollisuus liittyä kunnan järjestämään jätteenkuljetukseen. Liittyminen hoidetaan ottamalla yhteyttä jätehuollon palvelutehtävistä vastaavaan jätehuoltoyhtiöön Jätekukko Oy:n.
Liittymislomakkeita ja lisätietoa liittymistavoista ja laskutuksesta löydät Jätekukko Oy:n sivuilta www.jatekukko.fi.
Lisätietoa mm. liittymisvelvollisuudesta, jätteiden lajitteluvelvoitteista sekä jätteiden keräysvälineistä ja keräyspaikoista löydät Pieksämäen kaupungin jätehuoltomääräyksistä ja Jätekukko Oy:n sivuilta www.jatekukko.fi .
Jäteasemalla vastaanotettavista jätteistä ja jätetaksoista saa tietoa Jätekukko Oy:n www-sivuilta.
Jätelain periaatteiden mukaisesti jokaisen on toiminnassaan pyrittävä ehkäisemään jätteen syntyä.
Ympäristötoimen tehtävänä on valvoa jätelain ja sen nojalla annettujen säännösten ja määräysten noudattamista sekä opastaa koti- ja suurtalouksia, teollisuutta ja liikeyrityksiä jätehuollon kysymyksissä, joita ovat mm. jätteiden kaatopaikkakelpoisuus, lajittelu, uudelleenkäyttö, kierrätys, kompostointi ja vaarallisten jätteiden (aiemmin ongelmajätteiden) toimittaminen käsittelyyn.
Pieksämäen kaupungin jätehuollon valvontatehtäviä hoitaa Keski-Savon ympäristötoimi.
Roskaamisasioissa ym. jätehuollon kysymyksissä yhteyshenkilö on ympäristösihteeri Hanna Kakriainen.
sähköposti: jatelautakunta@kuopio.fi
PL 4 (Savonkatu 39)
PL 101 (Tapparakatu 1-3)
sähköposti: hanna.kakriainen@leppavirta.fi
asiakaspalvelu: puh. 017 368 0152, sähköposti: asiakaspalvelu@jatekukko.fi
– auki maanantaina klo 10-18, keskiviikkona klo 10-18 ja perjantaina klo 10-17
– puh. 017 368 0152, sähköposti: asiakaspalvelu@jatekukko.fi